طالبان کے ساتھ امریکہ کے خفیہ رابطے

افغانستان میں امریکہ کی زیرکمان نیٹو کے کمانڈر نے طالبان کے ساتھ واشنگٹن کے خفیہ رابطے ہونے کا اعتراف کیا ہے۔

خبر کا کوڈ: 1528

تاریخ: 31 May 2018 - 23:31

مقدس دفاع نیوز ایجنسی کی بین الاقوامی رپورٹر رپورٹ کے مطابق، افغانستان میں امریکہ کی زیرکمان نیٹو کے کمانڈر جان نکلسن نے کہا ہے کہ افغانستان میں طالبان کے بعض اہم کمانڈروں کے ساتھ امریکی سفارت کاروں کے رابطے ہیں اور ان میں خفیہ مذاکرات ہوتے ہیں۔

افغانستان میں نیٹو کے اس کمانڈر نے اس بارے میں مزید تفصیلات بتانے سے گریز کیا۔ افغانستان میں اس وقت انّیس ہزار غیر ملکی فوجی تعینات ہیں جن میں سولہ ہزار امریکی فوجی ہیں۔

یہ ایسی حالت میں ہے کہ افغانستان کے بیشتر حکام اور عوام کا کہنا ہے کہ دہشت گردی کے خلاف مہم کے تحت امریکہ سمیت نیٹو افواج کی موجودگی سے افغانستان میں نہ صرف امن قائم نہیں ہوا بلکہ عام شہریوں کا قتل عام اور اس ملک کی بنیادی تنصیبات ہی تباہ ہوئی ہیں۔

پیغام کا اختتام/